****

 **REPUBLIKA HRVATSKA BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

 **KLASA:363-01/20-01/6**

 **URBROJ:2123-05-01-20-1**

 **U Šandrovcu, 18. kolovoza 2020.**

Na temelju članka 34. Zakona o komunalnom gospodarstvu („Narodne novine“ broj 68/18, 110/18, 32/20) i članka 34. Statuta Općine Šandrovac („Općinski glasnik Općine Šandrovac“, broj 02/2018, 02/2020), Općinsko vijeće Općine Šandrovac na svojoj 28. sjednici održanoj dana 18. kolovoza 2020. godine, donijelo je sljedeću

**O D L U K U**

**o komunalnim djelatnostima čije se obavljanje na području općine Šandrovac**

**povjerava trgovačkom društvu Šandroprom d.o.o. Šandrovac**

1. **OPĆE ODREDBE**

**Članak 1.**

Ovom Odlukom povjerava se trgovačkom društvu Šandroprom d.o.o. Šandrovac, Bjelovarska 6, 43227 Šandrovac, OIB: 30730793911, kojeg je osnivač Općina Šandrovac (u daljnjem tekst: Trgovačko društvo) obavljanje komunalnih djelatnosti iz članka 2. ove Odluke na području Općine Šandrovac od lokalnog značenja, kojima se osigurava održavanje komunalne infrastrukture i pružaju usluge pojedinačnim korisnicima nužne za svakodnevni život i rad na području općine Šandrovac.

**II KOMUNALNE DJELATNOSTI ČIJE SE OBAVLJANJE POVJERAVA TRGOVAČKOM DRUŠTVU**

**Članak 2.**

Trgovačkom društvu povjerava se obavljanje slijedećih komunalnih djelatnosti:

1. održavanje nerazvrstanih cesta

2. održavanje javnih površina na kojima nije dopušten promet motornim vozilima

 3. održavanje građevina javne odvodnje oborinskih voda

4. održavanje javnih zelenih površina

 5. održavanje građevina, uređaja i predmeta javne namjene

6. održavanje groblja

7. održavanje čistoće javnih površina

8. nabava kamenog agregata,

9. obavljanje poslova zimske službe,

Pod održavanjem *nerazvrstanih cesta*podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem *javnih površina na kojima nije dopušten promet motornih vozila*podrazumijeva se održavanje i popravci tih površina kojima se osigurava njihova funkcionalna ispravnost.

Pod održavanjem *građevina javne odvodnje oborinskih voda*podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Pod održavanjem *javnih zelenih površina*podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Pod održavanjem *građevina i uređaja javne namjene*podrazumijeva se održavanje, popravci i čišćenje tih građevina, uređaja i predmeta.

Pod održavanjem *groblja*podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblj

Pod održavanjem *čistoće javnih površina*podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

Komunalna djelatnost *nabave kamenog agregata* obuhvaća poslove nabave kamenog agregata za potrebe gradnje i održavanja komunalne infrastrukture na području Općine.

Pod *obavljanje poslova zimske službe* podrazumijevaju se poslovi čišćenja snijega na nerazvrstanim cestama na području Općine (raličenje snježnim plugom, čišćenje snijega te posipanje solju i agregatom nerazvrstanih cesta na području Općine).

**III ROK NA KOJI SE POVJERAVA OBAVLJANJE KOMUNALNIH DJELATNOSTI**

**Članak 3.**

Obavljanje komunalnih djelatnosti iz članka 2. ove Odluke povjerava se trgovačkom društvu na neodređeno vrijeme, odnosno dok je trgovačko društvo registrirano za obavljanje povjerenih komunalnih djelatnosti ili do donošenja odluke kojom će se obavljanje komunalnih djelatnosti urediti na drugačiji način.

**IV. OBVEZE DRUŠTVA PREMA OSNIVAČU**

**Članak 4.**

Međusobna prava i obveze u obavljanju komunalnih djelatnosti uređuju se posebnim ugovorom, kojeg zaključuje Općinski načelnik općine Šandrovac, na osnovi Proračuna I godišnjeg Programa održavanja komunalne infrastrukture u Općini Šandrovac kojim se utvrđuje opseg obavljanja komunalnih poslova.

**Članak 5.**

Trgovačko društvo obavljat će komunalne djelatnosti iz članka 2. sukladno ovoj Odluci, posebnim propisima kojima se uređuje obavljanje pojedine komunalne djelatnosti i odlukama nadležnih tijela općine Šandrovac donesenim sukladno tim propisima.

**Članak 6.**

 Trgovačko društvo dužno je u obavljanju povjerenih komunalnih djelatnosti postupati u skladu s načelima na kojima se temelji komunalno gospodarstvo i sukladno zakonu koji uređuje komunalno gospodarstvo, a jednom godišnje društvo podnosi Općinskom vijeću Općine Šandrovac izvješće o poslovanju.

**V. PRIJELAZNE I ZAVRŠNE ODREDBE**

**Članak 7.**

Ugovori o obavljanju komunalnih djelatnosti ili pojedinih komunalnih poslova ostaju na snazi do isteka roka na koji su zaključeni.

Obavljanje pojedinih komunalnih djelatnosti koje su povjerene trgovačkom društvu iz članka 2. ove Odluke a koje se financiraju isključivo iz Proračuna, mogu se povjeriti drugim fizičkim ili pravnim osobama na temelju članka 17. ove Odluke, u slučaju da ih trgovačko društvo nije u mogućnosti obaviti.

**Članak 8.**

Danom stupanja na snagu ove Odluke prestaje važiti Odluka o komunalnim djelatnostima općine Šandrovac (Klasa:363-03/07-20, Urbroj:2123-05-01/07 od 16.07.2007. godine), I. izmjene i dopune Odluke o komunalnim djelatnostima općine Šandrovac (KLASA: 363-01/14-01/4, URBROJ:2123-05-01-14-1 18.06.2014.), II. izmjene i dopune Odluke o komunalnim djelatnostima općine Šandrovac (KLASA: 363-01/17-01/2, URBROJ:2123-05-01-17-1 od 28.09.2017.)

**Članak 9.**

Ova Odluka stupa na snagu osmog dana od dana objave u „Općinskom glasniku Općine Šandrovac.

**OPĆINSKO VIJEĆE OPĆINE ŠANDROVAC**

 Predsjednik Općinskog vijeća

 Miroslav Sokolić

 ****

 **REPUBLIKA HRVATSKA BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

 **KLASA:363-01/21-01/2**

 **URBROJ:2123-05-01-21-1**

 **U Šandrovcu, 22.03.2021.**

Na temelju članka 34. Zakona o komunalnom gospodarstvu („Narodne novine“ broj 68/18, 110/18, 32/20) i članka 34. Statuta Općine Šandrovac („Općinski glasnik Općine Šandrovac“, broj 01/2021), Općinsko vijeće Općine Šandrovac na svojoj 32. sjednici održanoj dana 22.03.2021. godine, donijelo je sljedeću

**O D L U K U**

**o I. izmjenama i dopunama Odluke o komunalnim djelatnostima čije se obavljanje na području općine Šandrovac**

**povjerava trgovačkom društvu Šandroprom d.o.o. Šandrovac**

**Članak 1.**

U Odluci o komunalnim djelatnostima čije se obavljanje na području općine Šandrovac povjerava trgovačkom društvu Šandroprom d.o.o. Šandrovac („Općinski glasnik Općine Šandrovac“ broj 07/2020. – dalje: Odluka), članak 2. mijenja se i glasi:

**„Članak 2.**

Trgovačkom društvu povjerava se obavljanje slijedećih komunalnih djelatnosti:

1. održavanje nerazvrstanih cesta

2. održavanje javnih površina na kojima nije dopušten promet motornim vozilima

 3. održavanje građevina javne odvodnje oborinskih voda

4. održavanje javnih zelenih površina

 5. održavanje građevina, uređaja i predmeta javne namjene

6. održavanje groblja

7. održavanje čistoće javnih površina

8. nabava kamenog agregata,

9. obavljanje poslova zimske službe,

**10. usluge ukopa pokojnika.**

Pod održavanjem *nerazvrstanih cesta*podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem *javnih površina na kojima nije dopušten promet motornih vozila*podrazumijeva se održavanje i popravci tih površina kojima se osigurava njihova funkcionalna ispravnost.

Pod održavanjem *građevina javne odvodnje oborinskih voda*podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Pod održavanjem *javnih zelenih površina*podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Pod održavanjem *građevina i uređaja javne namjene*podrazumijeva se održavanje, popravci i čišćenje tih građevina, uređaja i predmeta.

Pod održavanjem *groblja*podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblj

Pod održavanjem *čistoće javnih površina*podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

Komunalna djelatnost *nabave kamenog agregata* obuhvaća poslove nabave kamenog agregata za potrebe gradnje i održavanja komunalne infrastrukture na području Općine.

Pod *obavljanje poslova zimske službe* podrazumijevaju se poslovi čišćenja snijega na nerazvrstanim cestama na području Općine (raličenje snježnim plugom, čišćenje snijega te posipanje solju i agregatom nerazvrstanih cesta na području Općine).

**Pod *uslugama ukopa pokojnika* podrazumijeva se ispraćaj i ukop pokojnika unutar groblja u skladu s posebnim propisima.**

**Članak 2.**

U ostalom dijelu Odluka iz članka 1. ostaje nepromijenjena.

**Članak 3.**

Ova Odluka stupa na snagu osmog dana od dana objave u „Općinskom glasniku Općine Šandrovac.

**OPĆINSKO VIJEĆE OPĆINE ŠANDROVAC**

 Predsjednik Općinskog vijeća

 Miroslav Sokolić